runetrust/blame-folketinget-dk huggingface dataset:
Jann Sjursen (KRF), 2000-10-05:
Jeg mener, at statsministeren i forhold til Nicetraktaten og forhandlingerne frem til december som minimum må tage sig selv på ordet og må stå ved det tilsagn, der er givet til vælgerne. Skal der bygges bro mellem ja og nej, også her i Folketinget, må forhandlingsmandatet for regeringskonferencen udvides med dette tilsagn, som statsministeren har givet, eller også må vi konkludere, at det var en gratis omgang valgflæsk, statsministeren uddelte tirsdag aften i sidste uge. Kristeligt Folkeparti er i øvrigt enig med statsministeren i, at Danmark skal fastholde en smal dagsorden for forhandlingerne om en ny traktat.
Morten Helveg Petersen (RV), 2003-12-12:
Den har skåret i ulandsbistanden for derefter at undlade at prisregulere ulandsbistanden, og ifølge de papirer, vi har fået sendt over fra Udenrigsudvalget, betyder det, at dansk ulandsbistand i løbet af nogle få år er nede på omkring 0,8 pct. af bruttonationalindkomsten.
Jann Sjursen (KRF), 2001-03-14:
Der kan selvfølgelig nævnes eksempler, som ministeren også gør det i sit svar, på undersøgelser i forhold til kvinder, der ikke har megen erhvervserfaring eller er direkte uden tilknytning til arbejdsmarkedet, der viser, at dér kan det måske være et problem med en lang børnepasningsorlov.
Keld Albrechtsen (EL), 2003-05-06:
Der er jo meget, der tyder på, efter det der nu er fremlagt i dagspressen, at man har indgået Dundasaftalen, så vidt jeg har forstået den 20. februar i år, uden at orientere den grønlandske regering om den meget, meget omfattende rapport, som udenrigsministeren heldigvis uden held har forsøgt fortsat at holde hemmelig.
Ellen Trane Nørby (V), 2017-02-03:
Ventetiden til operation er faldet med mere end 40 dage siden 2001; vi ser, at otte ud af ti kræftpatienter behandles til tiden sammenlignet med syv ud af ti bare i 2013; for 15 år siden overlevede fem ud af ti kræft, i dag er det seks ud af ti; og ikke mindst kan vi se det, når 80 pct. af de indlagte ambulante patienter siger, at de grundlæggende er tilfredse med det sundhedsvæsen, de møder.
Lene Espersen (KF), 2009-11-03:
Jeg vil sige til hr. Frank Aaen, at jeg som sagt mener, at der allerede er igangsat en lang række initiativer, og jeg mener også, at der er en bred anerkendelse af, at der altså med langt, langt størstedelen af de problemer, som er opstået og har forårsaget den finansielle krise, er tale om internationale problemer.
Astrid Krag (S), 2018-04-17:
Altså, i min egen korte karriere i ældreplejen ude på Amager, før jeg blev valgt til Folketinget, havde jeg da en kollega, som netop gjorde det, fordi hun havde mulighed for det økonomisk, og så værdsatte hun den frihed, der var i ikke at have mange faste timer, men kunne skrue op og ned, når der var behov for det.
Line Barfod (EL), 2003-03-18:
Men vi kan måle, om børnene har det godt eller ikke godt, og vi kan måle, hvordan de får det bagefter, og det mener jeg faktisk er vigtigt at lave noget forskning på. Vi skal ikke putte børn i kasser, for man kan aldrig opstille en model for, hvad der er gode liv, og
Eigil Andersen (SF), 2008-01-25:
Protokollen er særdeles praktisk for begge parter, når forhandlingerne på et senere tidspunkt skal videreføres, men den er selvfølgelig også meget praktisk for nye tillidsrepræsentanter og arbejdsledere, fordi de så har let ved at sætte sig ind i, hvad forgængerne på posterne egentlig har gjort, og hvad de er nået frem til.
Lars Løkke Rasmussen (V), 2015-05-19:
Ikke en eneste gang bidrog Socialdemokratiet til at tage et medansvar for de opstramninger; tværtimod, da vi forsøgte at holde de offentlige lønninger under kontrol, gik statsministeren i sin egenskab af formand for Socialdemokratiet rundt ude på Slotspladsen og demonstrerede for, at vi skulle lade lønningerne stige mere.
Pernille Skipper (EL), 2013-05-02:
Jeg vil gerne sige, at vi i Enhedslisten selvfølgelig er helt enige i, at bandemedlemmer, der begår kriminalitet, skal fanges og straffes for deres forbrydelser, men den debat, der har været i dag, taget i betragtning vil jeg også gerne sige, at længden af den straf, de skal have, da skal afhænge af, hvad de har gjort.
Anni Svanholt (SF), 2000-04-25:
Og jeg vil godt sige, at jeg synes, det er meget ærgerligt, at det ikke i dag kunne lade sig gøre at nå frem til et forslag til vedtagelse, som ville være en vedtagelse, som også tager afsæt i de tilkendegivelser, der er kommet i forbindelse med regeringens udspil til det nye klimaforslag 2012, og det er altså det, SF gør i sit forslag til vedtagelse her.
Magnus Heunicke (S), 2025-01-14:
Først og fremmest kræver det en tilladelse overhovedet at udlede noget, og en blandingszone er sidste værktøj i den værktøjskasse, når myndighederne skal tage stilling til, om der kan gives tilladelse, og inden der kan udpeges en blandingszone, bliver der stillet en række krav til, at virksomhederne anvender den bedste renseteknologi.
Martin Henriksen (DF), 2017-01-12:
Fordi der nu gøres forskel inden for rigsfællesskabet, vil Udlændingestyrelsen i en række sager, hvor der er ansøgt både om Schengenvisum og om visum til Færøerne og Grønland, skulle vejlede om klageadgangen til Udlændingenævnet vedrørende den del af afgørelsen, som vedrører ansøgning om Schengenvisum, og om klageadgangen til ministeriet vedrørende den del af afgørelsen, der vedrører ansøgning om visum til Færøerne og Grønland.
Rune Lund (EL), 2017-12-08:
Det vil sige, at hvis vi skulle tage udgangspunkt i det udvidede demografiske træk, altså hvor velfærdsniveauet ikke bare bliver forringet, men sådan set også bliver forbedret i takt med den almindelige velstandsudvikling i samfundet, så er det jo ikke 0,7 pct., vi snakker om.
Bertel Haarder (V), 2009-05-05:
Jeg kan fortælle, at den førnævnte delevaluering af antimobbekampagnen sidste år fortæller, at allerede 76 pct. af alle skoler har en AKO-lærer, altså en adfærds-, kontakt- og trivselslærer, og at 52 pct. har en trivselserklæring, og at 96 pct. af skolerne har en undervisningsmiljøvurdering.
Ole Vig Jensen (RV), 1997-12-17:
Hvis man forestillede sig, at det skulle have virkning midt i et skoleår, ville vi givetvis kunne være årsag til en betydelig række problemer, fordi der er skoler, klasser, som har truffet aftaler, bindende aftaler med rejsearrangører med henblik på selve rejsens tilrettelæggelse, med lejrskoler, hvor de er forpligtede til at betale, og det vil jeg finde yderst uheldigt.
Nick Zimmermann (DF), 2025-05-14:
For i virkeligheden er det jo lidt på den samme måde, som det allerede er nu, altså at spørge, hvor affaldet skal være henne, og når det ikke er sådan, at man kan forske i, hvordan det kan indgå i en energiplanlægning, så giver det jo heller ikke mening at udpege en lokation.
Sophie Løhde (V), 2017-02-24:
Så er jeg helt enig i, at det er vigtigt med en samlet indsats, og med min bemærkning om, at der også skulle være ejerskab for de enkelte ressortministerier, mener jeg ikke, at regeringen har tænkt sig at sige, at nu må alle gøre deres, og så kan vi sætte os tilbage og sætte et hak, og så løser det hele sig nok af sig selv.
Niels Helveg Petersen (RV), 2004-06-01:
Især Københavns Kommune gjorde opmærksom på de planlægningsmæssige problemer, der kan opstå for kommunen netop på grund af forslaget, og jeg synes, det var en overbevisende redegørelse - ikke bare en propagandistisk eller ideologisk redegørelse, men en praktisk redegørelse for, hvad forslaget kunne betyde for storbyen.
Pia Kjærsgaard (DF), 2005-10-06:
Man kan jo stadig væk mene, og det mener jeg – i øvrigt har der da tidligere været andre i hvert fald borgerlige politikere, fru Birthe Rønn Hornbech eksempelvis, den modige dame, der har været inde på det – at § 266 b rent faktisk skulle afskaffes.
Helge Sander (V), 2008-02-05:
Det er bare et af de mange eksempler på tiltag, som er i gang, og det giver mig så anledning til at sige til hr. Morten Helveg Petersen, at jeg synes, at man roligt kan stille det spørgsmål, som hr. Morten Helveg Petersen i hvert fald stillede to gange.
Mikkel Bjørn (DF), 2025-11-28:
Selv mennesker, der er kommet ulovligt og efterfølgende er dømt for kriminalitet – det kunne være bandekriminalitet, det kunne være voldskriminalitet, og det kunne være voldtægt eller terrorisme – kan få lov at fortsætte en almindelig tilværelse i Danmark, hvis blot de sætter børn i verden.
Bjarne Laustsen (S), 2010-06-01:
For det har jo vist sig, at man fremsatte et forslag for at drille den siddende regering, men når det kommer til stykket og man har fået regeringsmagten – måske fordi man fik 4.192 brandmænd til at stemme på sig, det lovede de jo, og det er en betydelig vælgerskare – når regningen skal betales og pengene indkasseres, siger man: Nej, det kender vi ikke noget til, det er for bøvlet, det er for besværligt, det vil vi ikke have noget med at gøre. Det er derfor, jeg har tilbudt, at vi kunne lave en beretning.
Rune Lund (EL), 2016-10-13:
Jeg tror, jeg bliver nødt til at stille det spørgsmål til ordføreren, som jeg også stillede til hr. Jan Johansen, nemlig om det så vil være omfattet af lovforslaget, hvis en forening argumenterer for dødsstraf, sådan som den bliver praktiseret i USA, eller dødsstraf, sådan som den bliver praktiseret i Saudi-Arabien, eller dødsstraf, sådan som den bliver praktiseret i Kina.
Jesper Langballe (DF), 2007-05-22:
Jeg vil sige, at når man læser de få høringssvar, der er, så kunne man jo i stedet for det indtryk, fru Anne Baastrup har fået af grunden, godt få det indtryk, at det er, fordi de høringsberettigede i og for sig ikke har noget særligt at bemærke.
Svend Auken (S), 1998-06-26:
Hr. Kolstrup har ret, når han siger, at der kan være noget bekymrende ved en praksis, der går ud på, at når staten bruger mange penge i et område for at erhverve rettigheder, der knytter sig til ejendomsretten, overtager man så ikke ejendomsretten fuldt ud.
Troels Lund Poulsen (V), 2013-06-03:
Der synes jeg, det er vigtigt at sige, at vi har lavet et betænkningsbidrag, der meget klart siger, at vi er enige i, at der er behov for en mere smidig koordination mellem Forsvarskommandoen og departementet, og vi vil i udgangspunktet foreslå en samplacering, fuldstændig som man kender det fra USA, hvor man har det, der hedder Pentagonmodellen.
Pernille Vermund (NB), 2020-06-11:
Altså, erkender hr. Rasmus Stoklund ikke, at det er galimatias at skrive under på noget, som man på den ene side siger ikke er forpligtende, og på den anden side skulle det være forpligtende for nogle lande, som aldrig nogen sinde gør, hvad de skal i de her sammenhænge?
Tove Videbæk (KRF), 2003-05-20:
Lad os derfor for alvor signalere til de handicappede, at de er ønskede, at vi ønsker dem på arbejdspladserne, at vi ønsker dem som aktive medspillere i det danske samfund, at vi ikke kan undvære dem, og at vi derfor vil gøre det lettere for dem at komme og være medspillere.
Rasmus Prehn (S), 2010-04-16:
Men nu, når vi er færdige med roserne – og tak for tilkendegivelsen af, at det er et forslag, der går i den rigtige retning – vil jeg sige, at der jo også er nogle torne på de her roser, for der er noget, der tyder på, at man alligevel er lidt skeptisk, man er lidt fodslæbende, og man er lidt tilbageskuende, for uha, tør vi nu det her?
Theresa Scavenius (UFG), 2024-02-06:
Det er ting, som nogle af partierne her er med til at legitimere, altså at regeringen fører den sorte olie- og gaspolitik, og så kan man altså ikke med den anden hånd sige, at vi skal have skrevet grønne rettigheder ind, hvis det altså ikke er, fordi de her partier ikke kan træffe selvstændige valg og derfor har brug for at blive bundet på hænder og fødder af sig selv i en grundlovsændring.
Sonja Mikkelsen (S), 1998-04-22:
Skulle der opstå en lignende situation et andet sted i landet med tilsvarende mere overordnede problemstillinger og konsekvenser, vil jeg selvfølgelig på samme måde være positiv over for at medvirke til at analysere fremtidsvilkårene inden for et givet trafikalt område, men jeg vil godt understrege, at det generelt ikke er min opfattelse, at vi har for få lufthavne i Danmark, heller ikke i Jylland, og jeg vil også godt understrege, at en ansøgning om en ny lufthavn i Østjylland og alle andre steder i Danmark skal vurderes og godkendes i medfør af miljølovgivningen og luftfartsloven.
Frank Jensen (S), 1997-12-17:
Dér kan jeg sige, at det ikke giver mig anledning til ændringer i politiets uddannelse, og det giver heller ikke anledning til, at jeg kan konkludere, at hr. Bruno Jerup har været udsat for diskrimination, fordi hr. Bruno Jerup ifølge egne oplysninger ikke har været kontaktet af politiet.
Carsten Hansen (S), 2005-11-25:
Jeg vil også godt sige til De Konservatives ordfører, at det faktisk er sådan, at da vi indgik den aftale i 2002, var det lidt under falske forudsætninger, for da havde man sagt, at det er sådan, at der vil være et træk på Landsbyggefonden til nybyggeri på 2,2 mia. kr., men det endte jo som bekendt med at blive 5,7 mia. kr.
Jann Sjursen (KD), 2004-05-27:
Det var der et flertal uden om regeringen der udtrykte ved førstebehandlingen, og man må vel også alt andet lige sige, at når Venstre og De Konservative og Dansk Folkeparti, som har svinget over undervejs, først kommer med deres ændringsforslag uden for betænkningen her til andenbehandlingen, så indikerer det alt andet lige, at man på et lidt sent tidspunkt har besindet sig og har fundet ud af, at man vil være med.
Elsebeth Gerner Nielsen (RV), 1997-11-20:
Min kollega har jo forklaret, hvorfor det ikke er muligt bare at tage nogle af pesticiderne i forhold til de ikkedyrkede arealer, så derfor kunne jeg godt tænke mig at spørge hr. Hans Christian Schmidt, om det er sådan, at Venstre er med på, at vi ganske enkelt forbyder anvendelsen af pesticider på ikkedyrkede arealer.
Kim Andersen (V), 2001-01-23:
Jeg tænker her på de helt usædvanlige bemærkninger fra Trafikministeriet, som direkte beder om fritagelse fra loven, og ikke mindst fra Indenrigsministeriet, som uden omsvøb beder erhvervsministeren gå hjem og lave lovforslaget om, således at det efterlever de mest elementære juridiske principper her i landet.
Kristian Thulesen Dahl (DF), 2014-10-09:
For sagen er jo, at hvis man respekterer retsforbeholdet, kan man godt på et tidspunkt spørge danskerne, om de gerne vil lave det om, men så skal man gøre det ad fordøren og også på et tidspunkt, hvor danskerne har en mulighed for at sige: Nej tak, vi ønsker at løse udfordringerne med Europol på en anden måde, nemlig ved det, man kalder en parallelaftale med de andre lande.
Trine Torp (SF), 2020-05-12:
Man kunne f.eks. drøfte, om vi kunne give de tidligere anbragte, som vi jo ved har den tungeste bagage med sig og det spinkleste netværk, en slags efterværnsbevis, som kunne give dem en let adgang til samtaler, til støtte og lignende, også senere i livet, uden at de ligesom skal blive til en sag igen.
Ida Auken (SF), 2010-06-01:
Jeg ved ikke, om det, han sagde, var nok til at få miljøministeren på talerstolen, men der er jo nogle ting, vi gerne vil have svar på, for det her har været en meget mærkelig proces, og det har været virkelig underligt at kigge på, at der er blevet lagt et lovforslag frem, som stort set er uden indhold.
Stinus Lindgreen (RV), 2022-05-05:
Ordføreren nævner psykoser, angst og andre psykiske problemer, og det er fuldstændig velkendt, at der er en overrepræsentation her, men har ordføreren overvejet, om det kunne være den anden vej rundt: at folk tager det, fordi de har begyndende angst og begyndende psykoser, altså hvad årsagen er?
Villy Søvndal (SF), 2004-01-14:
Frivilligt socialt arbejde er også kendetegnet ved nogle gange at betjene nogle grupper, der ikke har de bedste erfaringer med det offentlige system; også fordi det offentlige system jo i mange tilfælde spiller nogle tricky dobbeltroller, både som kontrollant og som udbetaler af hjælp og som den, der måske skal tvangsfjerne et barn.
Lars Løkke Rasmussen (V), 2003-04-23:
Jeg vil i øvrigt sige, at behovet for at konkludere på debatten, sådan som der er lagt op til, ændres jo ikke, for det er jo vigtigt at få sagt også i lyset af den lidt underlige ordveksling, der var til sidst om, hvad Venstre har ment på forskellige tidspunkter om det energipolitiske aspekt, at debatten her jo handler om, hvorvidt man - uagtet om man går ind for a-kraft eller ej - føler, at en placering hovedstadsnært, bynært, af et a-kraft-værk i Malmøregionen er fornuftig.
Hans Kristian Skibby (DF), 2009-05-14:
Hvis det giver et rationale, som gør, at det bliver billigere at drive kommunens skolevæsen og man så kan bruge de penge på at opprioritere eksempelvis plejehjem og andre steder inden for den ramme, som man har i kommunen, vil vi gerne give kommunen og de politikere og de embedsmænd de handlemuligheder og de værktøjer, der skal til.
Jan Petersen (S), 2002-02-28:
Men på den anden side er vi dér, hvor der virkelig er brug for det, og det er der i en række tilfælde, faktisk tilhængere af, at der kan ske en åbning på en række punkter, og at man dér så forhandler det blandt de mennesker, som skal stå til ansvar over for hverdagen i den virksomhed. Der er vidt forskellige virksomheder i Danmark, og derfor er der formentlig også vidt forskellige behov for at regelsætte det her område. Så det er vores begrundelse.
Peter Hummelgaard (S), 2020-06-09:
Jamen det er jeg fuldstændig enig i, og jeg kvitterer for den konstruktive tilgang, for vi er fuldstændig enige både med initiativtagerne bag borgerforslaget, men jo også med – det tror jeg at jeg kan se rundt i salen – et stort set enigt Folketing i, at det her er en opgave, der skal løses.
Henrik Dahl (LA), 2020-06-02:
Disruptionen fra migration fra Stormellemøsten omfatter islamistisk radikalisering – det skal vi bruge mange kræfter på allerede – ændrede kriminalitetsprofiler, pres på borgerrettigheder og kvinders rettigheder og en ting, som vi ikke snakker så tit om her i Folketinget, højreekstremisme.
Frank Jensen (S), 2001-05-03:
Hvis man nu kan tælle til 90, så tror jeg ikke, at fru Anne Baastrup får held til det, selv om hr. Tom Behnke skulle lade sig vildfare her, for det står faktisk allerede i bestemmelsen i paragraffen, og det er en bestemmelse, som også var oppe her i Folketinget i sidste samling.
Flemming Hansen (KF), 2002-11-08:
Jeg foreslår, vi laver følgegruppen på den måde, at der deltager en fra hvert af de forligspartier, der er, men fra de to største partier, Socialdemokratiet og Venstre, er der så to pladser i følgegruppen, således at vi får en god balance og dermed sammen kan styre dette her, for regeringens ønske er, at det her skal være til fælles bedste først og fremmest for bornholmerne, men selvfølgelig også for det øvrige Danmark.
Jakob Axel Nielsen (KF), 2009-03-17:
Jeg forventer, at regionerne vil iværksætte lignende tiltag i forbindelse med indførelsen af udvidet ret til behandling for psykisk syge voksne, og det vil jeg også, når Folketinget har vedtaget lovforslaget om behandlingsret i voksenpsykiatrien, høre regionerne nærmere om og efterfølgende orientere Folketinget om.
Karsten Lauritzen (V), 2017-04-04:
Og derfor har vi også i sammenhæng med lovforslaget sikret, at det i de situationer, hvor SKAT, skattevæsenet, finder, at værdiansættelsen ikke kan ske efter de såkaldte aktie- og goodwillcirkulærer, fremover vil være SKATs opgave at godtgøre, at cirkulærerne ikke vil give et retvisende udtryk for handelsværdien.
Tina Petersen (DF), 2007-04-12:
Men efter den debat, der har været, må jeg sige, at det er helt klart, at det for Dansk Folkeparti har været utrolig vigtigt at få fat i basisårsproblemet, lige netop fordi debatten nu har kørt på dengang, hr. Svend Auken havde området, og vi jo nu har hørt Socialdemokratiet stå heroppe og rose sig selv.
Ulla Tørnæs (V), 2010-06-16:
Vi lader ikke rudekuverten ligge uåbnet i køkkenskuffen, sådan som Socialdemokraterne og Socialistisk Folkeparti vil det, vi lukker ikke øjnene over for de krav, EU stiller til os om at nedbringe vores offentlige underskud, sådan som Socialdemokraterne og Socialistisk Folkeparti gør det; nej, vi betaler som sagt regningen.
Torben Hansen (S), 2004-02-26:
Hvis man skulle have nået en forbrødring - det bliver det så måske ikke, men så en fornuftig, fordomsfri debat - under den forespørgsel, som er blevet aflyst, så må jeg sige, at når man hører hr. Vesselbos gentagne polemiske angreb, som ingen hold har i virkeligheden, så tror jeg, det var meget godt, at vi ikke fik den debat i formiddags. I forhold til seriøsiteten i det her vil jeg bede hr. Vesselbo bekræfte, at det her beslutningsforslag er fremsat den 2. december 2003, altså for godt og vel 3 måneder siden.
Peder Hvelplund (EL), 2023-06-01:
Og jeg vil egentlig også bare kvittere for det arbejde, som Alternativet og hr. Torsten Gejl har lagt i det her, og så måske bare lige også påpege, at det også er lidt mere dilemmafyldt end som så, for en del af ansvaret, når vi ser de afgørelser, der ligger ude i kommunerne, eller der ligger hos Ankestyrelsen, vender jo også indad mod os.
Lars Barfoed (KF), 2008-02-21:
Nej, jeg tror ikke, der nogen sinde har været en finanslovforhandling i Danmark på basis af et finanslovforslag fra regeringen, hvor man har skullet finde et flertal i Folketinget, uden at der i forhandlingsforløbet er sket det, at man har imødekommet nogle udgiftskrævende forslag fra nogle andre partier.
Alex Ahrendtsen (DF), 2024-01-17:
Vi har jo tidligere i Dansk Folkeparti for nogle år siden fremsat det, og jeg vil gerne takke mine kolleger for at have taget fat i Dansk Folkeparti og spurgt, om det ikke var en god idé, at vi igen diskuterede det i salen, og det synes vi jo i Dansk Folkeparti at det er.
Peter Skaarup (DF), 2007-12-11:
Når man højhelligt har udpeget en formand for et konvent, der faktisk hudfletter det, som regeringens argumentation går på i dag, og når vi samtidig hører, at den tyske kansler Angela Merkel siger, at det er substansen, der er bevaret, at Zapatero siger det, at Václav Klaus siger det, og at Margot Wallström, den svenske kommissær, siger det - kan udenrigsministeren så ikke godt se, at den virkelighed, regeringen i Danmark opholder sig i og argumenterer for, er en helt anden virkelighed end den, der opfattes ude i Europa?
Else Theill Sørensen (KF), 2002-12-03:
Jeg kan forstå, at Det Radikale Venstre nu ifølge fru Elsebeth Gerner Nielsen har planer om at kræve, at alle sagerne behandles i udvalget, eventuelt her i salen. Så vil jeg anmode om, at vi får afsat et andet tidspunkt til udvalgsmøderne, for det kan næppe klares torsdag morgen fra kl. 8.00 til kl. 9.00, for der bliver mange sager.
Bent Bøgsted (DF), 2004-02-24:
Jeg har hørt om vognmænd, der har sagt, at de ser frem til, at de kan ansætte østeuropæere, for de er klar til at køre uanset hvordan, og de er selvfølgelig villige til at betale den overenskomstmæssige løn og det hele, men østeuropæerne er klar til at køre uden at se på, hvor mange timer og hvilke arbejdsforhold de har. Jeg kan også se, at Jørgen Neergaard Larsen fra Dansk Arbejdsgiverforening ser frem til, at de får fri adgang til kompetence og arbejdskraft.
Helge Vagn Jacobsen (RV), 2015-05-22:
Der er stadig områder, som vi skal omstille, og Radikale Venstre er glad for, at regeringen har valgt at fortsætte afgiftsfritagelsen for elbiler, og der er også afsat penge til varmepumper i fjernvarmen, fordi næste skridt mener vi faktisk bliver at få varmeforsyningen og transporten over på vedvarende energi – det vender vi tilbage til – og regeringens skridt er kun de første.
Alex Vanopslagh (LA), 2019-10-03:
Og det, som Liberal Alliance kæmper for i Danmark, er jo, at vi går fra at have en velfærdsstat til at have et velfærdssamfund, hvor der stadig væk er lige adgang til uddannelse, til pleje, til omsorg og til sundhed, men hvor det i højere grad både kan leveres af private og af det offentlige.
Helge Adam Møller (KF), 2004-06-02:
Det er så, hvad det er; hvis det var rigtigt, gjorde det jo ikke noget, at det blev gentaget. Men jeg vil godt spørge hr. Villy Søvndal: Hvis man nu havde fulgt hr. Villy Søvndals råd både i dag, for et halvt år siden og for halvandet år siden, hvis Danmark havde fulgt dem, hvis Estland, hvis Holland, hvis Letland, hvis New Zealand, Rumænien, Slovakiet, Tjekkiet, Norge og Italien, alle de 32 lande, havde fulgt dem, hvem havde så regeret Irak i dag?